ปวดท้องข้างซ้ายล่างเป็นเมื่อวานค่ะเวลากดจะเจ็บอยากทราบว่าเกิดจากอะไร
สวัสดีค่ะ อาการปวดท้องซ้ายล่าง อาจจะเกิดจาก-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ มักมีไข้ ปวดท้องน้อย และมีตกขาวผิดปกติ-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือด-กล้ามเนื้อหน้าท้องอักเสบแนะนำไปพบแพทย์เพื่อตรวจร่างกายเบื้องต้นว่าน่าจะเป็นความผิดปกติจากอวัยวะในระบบใดมากที่สุดจะได้ไปพบแพทย์เฉพาะทางได้ถูกต้องค่ะ ถ้าปวดมากจนทำให้ทำงานไม่ได้ ปวดจนต้องตื่นมากลางดึก มีไข้ ตกขาวผิดปกติ ปัสสาวะแสบขัด ปัสสาวะปนเลือด ถ่ายเหลวมีมูกเลือดปน เลือดออกผิดปกติทางช่องคลอด คลื่นไส้มากจนรับประทานอาหารได้น้อย ควรรีบไปการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด